רגה ז'אן פייג'

רגה ז'אן פייג' (באנגלית: Regé-Jean Page; נולד ב-27 באפריל 1988) הוא שחקן אנגלי-זימבבואי. הוא שיחק במיני סדרה "שורשים" ובדרמה המשפטית "לטובת הכלל" (אנ'). ובשנת 2020, כיכב בדרמה התקופתית של נטפליקס, "ברידג'רטון".

 ראשית חייו 
פייג' נולד ב-27 באפריל 1988 בלונדון, אנגליה, בנם של מטיף דת בריטי ואם אחות במקצועה מזימבבואה. בילדותו עבר עם משפחתו להתגורר בהארארה בירת זימבבואה. כשהיה בגיל 14 משפחתו שבה ללונדון. 

ב-2013, הוא סיים לימודי משחק בדרמה סנטר לונדון (אנ').

 קריירה 
מיד לאחר לימודיו, החל לשחק על הבמה והופיע ב"History Boys" ובסוחר מוונציה לצד ג'ונתן פרייס. הוא גם כיכב בעונה האחרונה של סדרת הדרמה "Waterloo Road" בשנת 2015.

בשנת 2016 עשה פייג' את הופעת הבכורה שלו בסדרת הטלוויזיה האמריקאית, "שורשים", מהדורה מחודשת של הסדרה "שורשים" משנת 1977, על פי הרומן "שורשים" של אלכס היילי משנת 1976. הסדרה וההופעה של פייג' זכו לשבחי המבקרים. באותה השנה הוא לוהק לתפקיד ראשי בפיילוט של רשת ABC, "ספארק". בשנה שלאחר מכן בהמשך הוא לוהק לסדרת הדרמה המשפטית "For the People" של שונדה ריימס. הסדרה בוטלה לאחר שתי עונות בשנת 2019. פייג' הופיע גם בסרט פוסט-אפוקליפטי משנת 2018, "ערי טרף" והשתתף לצד טסה תומפסון בסרט הדרמה "אהבתה של סילבי" משנת 2020. מאוחר יותר הוא לוהק לתפקיד הראשי בסדרת הדרמה התקופתית, "ברידג'רטון", בהפקת שונדה ריימס.

בשנת 2021 פורסם כי יככב בסרטים "האיש האפור" ו"מבוכים ודרקונים: כבוד בין גנבים".

מוזיקה
הוא הקים עם אחיו טוס את הצמד המוזיקלי "Tunya". השניים שרו בכמה להקות בעבר וכעת הם יוצרים את המוזיקה שלהם, כותבים ושרים. בנובמבר 2020 הם יצא הסינגל הראשון שלהם, "Don't Wait". הקליפ לשיר בוים על ידי לאנרה מאלאולו.

 פילמוגרפיה 
 קולנוע 
 שנה סרט תפקיד הערות 2015 סוכנת תחת אש (אנ') רוברט פרוול 2018 ערי טרף קפטן חורה 2020 אהבתה של סילבי (אנ') צ'יקו2022האיש האפורקרמייקלשורדים בגן עדן: סיפורי משפחה (אנ')קרייןדוקומנטרי2023מבוכים ודרקונים: כבוד בין גנביםזנק ינדר2025תיק שחור (אנ')קולונל ג'יימס סטוקס

 טלוויזיה 
 שנה סדרה תפקיד הערות2001Gimme 6טאנאקהתפקיד ראשי; 8 פרקים 2005 Casualty  דניאל קימפטון פרק: "Teacher's Pet / Crash and Burn" 2013 Fresh Meat דין 2 פרקים 2015 דרך ווטרלו  גיא ברקסטון 8 פרקים 2016 שורשים (אנ') צ'יקן ג'ורג'מיני-סדרה 2018–2019 לטובת הכלל (אנ') לאונרד נוקס תפקיד ראשי (2 עונות); 20 פרקים 2020 ברידג'רטון סיימון באסט תפקיד ראשי (עונה 1); 8 פרקים
מועמד פרס אמי לבידור בפריים טיים לשחקן ראשי בסדרת דרמה (2021)
מועמד פרס גילדת שחקני המסך לשחקן הטוב ביותר בסדרת דרמה (אנ') (2021)The Harrowingמייג'ור טאנרפודקאסט; 4 פרקים2022The Sandmanאורפאוספודקאסט; 2 פרקים

 תיאטרון 
+שנהמחזהתפקידהערות2013נערי ההיסטוריה (אנ')קראות׳רCrucible Theatre2015הסוחר מוונציהסולאריותיאטרון הגלוב

קישורים חיצוניים

 הערות שוליים 

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:זמרים בריטים
קטגוריה:בריטים שהופיעו ברשימת טיים 100 נקסט
קטגוריה:אנגלים ממוצא זימבבואי
קטגוריה:בריטים שנולדו ב-1990